સમાજ મોવડીઓ આ માટે આગળ આવે, ગરીબના ઘર સુધી રોટલો પહોંચે તે માટે સમાજ શ્રેષ્ઠીઓ કર્મશીલ બને તે માટે મુખ્યમંત્રીએ પ્રેરક અનુરોધ કર્યો હતો. મુખ્યમંત્રીએ કન્યા કેળવણી અને કન્યા તંદુરસ્તી માટે સમાજમાં જાગૃતિ ફેલાવવા અને સમાજને સંવર્ધિત કરવા માટે આહ્વાન કરતાં જણાવ્યું હતું કે, કન્યા કેળવણી અભિયાનના કારણે વર્ષ ૨૦૦૧માં કન્યા શિક્ષણનું પ્રમાણ ૫૮ ટકા હતું તે વર્ષ ૨૦૧૧માં ૭૪ ટકા થયું છે. કન્યા જાતિ પ્રમાણ કે જે વર્ષ ૨૦૦૧માં ૮૦૨ હતું તે વધીને ૨૦૧૧માં ૯૦૪ થયું છે.